armvectores/hy_wikipedia_2023 huggingface dataset:
Մարթա Բեյքեր

Մարթա Բեյքեր (անգլ.՝ Martha Susan Baker, դեկտեմբերի 25, 1871(1871-12-25), Էվանսվիլ, Ինդիանա, ԱՄՆ - 1911[…] կամ դեկտեմբերի 21, 1911(1911-12-21), Չիկագո, Իլինոյս, ԱՄՆ), 19-րդ դարի ամերիկացի նկարչուհի և մանկավարժ։


== Կենսագրություն ==
Մարթա Բեյքերը ծնվել է 1871 թվականի դեկտեմբերի 25-ին Ինդիանա նահանգի Էվանսվիլ քաղաքում։
Չիկագոյի գեղարվեստական ինստիտուտի դպրոցում ուսումնասիրել է արվեստ, իսկ ավելի ուշ նույն դպրոցում սկսել է դասավանդել։
Գրել ու նկարազարդել է կերպարվեստին նվիրված Չիկագոյի The Sketch Book: A magazine Devoted to the Fine Arts ամսագրի հոդվածների մեծ մասը։
Մասնակցել է ցուցահանդեսների, ներկայացրել է Իլինոյս նահանգում արված իր աշխատանքները 1893 թվականին Չիկագոյում անցկացվող համաշխարհային ցուցահանդեսին։
Մարթա Բեյքերը նաև Գեղարվեստի շենքում ստեղծված 8 կտավներից մեկի հեղինակն է, որը հիմա գտնվում է 410 South Michigan Avenue հասցեում։
1903 թվականին մասնակցել է «Jury of Selection» ամենամյա ցուցահանդեսին Չիկագոյի ուսանող-նկարիչների լիգայի կազմում։
Մահացել է 1911 թվականի դեկտեմբերի 21-ին Չիկագոյում։
Չնայած իր կարճ կյանքին՝ նկարչուհին ստեղծել է շատ աշխատանքներ, որոնք գտնվում են Եյլի համալսարանի Բեյնեկեի հազվագյուտ գրքերի և ձեռագրերի գրադարանում, Ցինցինատիի գեղարվեստի թանգարանում, Քլիվլենդի գեղարվեստի թանգարանում, Սմիթսոնյան ամերիկյան արվեստի թանգարանում և Մետրոպոլիտեն թանգարանում (Նյու Յորք)։


== Ծանոթագրություններ ==


== Արտաքին հղումներ ==
Martha Susan Baker (1871—1911)
Martha Susan Baker
Կիվաչ

Կիվաչ (կարել.՝ Kivačču, ֆիններեն՝ Kivatsu), ջրվեժ Կարելիայում Սունա գետի վրա։ Գահավիժում է 11 մ բարձրությունից։ Ջրվեժի ջրերը օգտագործվում են Կոնդոպոժսկայա և Պալեօզերսկայա ՀԷԿ-երի շահագործման համար։
Կիվաչի մոտակայքում է «Կիվաչ» արգելոցը, որը ունի 10 հզ. հա տարածություն։ Այստեղ կան նաև Բնագիտական թանգարան և դենդրարիում։


== Անվանում ==
Անվանումը ֆիններեն է․ kiivas ― «մելոգին, սրընթաց»։


== Ծանոթագրություններ ==
Պեչոլի

Պեչոլի (իտալերեն՝ Peccioli ), կոմունա Իտալիայի Տոսկանա մարզի Պիզա գավառում։
Բնակչությունը կազմում է 4936 մարդ (2008 թվականի տվյալներով)։ Բնակչության խտությունը՝ 53 մարդ/կմ²։ Տարածքը՝ 93 կմ²։ Փոստային ինդեքս՝ 56037։ Հեռախոսային կոդ՝ 0587։
Կավայլոնի Սուրբ Վերանը հարգվում է որպես կոմունայի հովանավոր։


== Ժողովրդագրություն ==
Բնակչություն


== Կապի տվյալներ ==
Հեռախոսահամար՝ 0587 67261
Պաշտոնական կայք՝ http://www.comune.peccioli.gov.it/ Archived 2014-11-05 at the Wayback Machine.


== Արտաքին հղումներ ==
Պաշտոնական կայք (իտալ.) Archived 2014-11-05 at the Wayback Machine.
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Ռոզիեռ պրե Տրուա

Ռոզիեռ պրե Տրուա (ֆր.՝ Rosières-près-Troyes), համայնք Ֆրանսիայի Գրանդ Էստ մարզի Օբ գավառում։
Բնակչությունը 2012 թվականի դրությամբ կազմում է 3648 մարդ, բնակչության խտությունը` 585.55 մարդ/կմ²։ Բնակավայրը զբաղեցնում է 6.23 կմ² տարածք։


== Աշխարհագրություն ==
Գտնվում է Փարիզ քաղաքից 145 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 5 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 2423 աշխատունակ (15-64 տարեկան)  բնակիչ, որոնցից ակտիվ էին 1449-ը, իսկ ոչ ակտիվները` 974։ Ակտիվության ցուցանիշը կազմում է 59,8 %։ 1449 աշխատունակ մարդկանցից աշխատել է 1328 անձ (734 տղամարդ և 594 կին)։ Գործազուրկ են եղել 121 անձ (67 տղամարդ և 54 կին)։ 974 անաշխատունակներից 668-ը եղել են աշակերտներ կամ ուսանողներ, 218-ը` թոշակառուներ, իսկ 88-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աքսլախ

Աքսլախ (գերմ.՝ Achslach), կոմունա Գերմանիայի Բավարիա երկրամասում։
Ենթարկվում է Ստորին Բավարիա վարչական կենտրոնին։ Մտնում է Ռեգեն շրջանի կազմի մեջ։ Բնակչությունը կազմում է 969 մարդ (դեկտեմբերի 31, 2010 թվական)։ Զբաղեցնում է 30,05 կմ² մակերես տարածք։ Պաշտոնական կոդ՝ 09 2 76 111։

		
		
		


== Ծանոթագրություններ ==


== Արտաքին հղումներ ==
Պաշտոնական կայք
Ալեկանց

Անվան այլ կիրառումների համար տե՛ս՝ Ալեկանց (այլ կիրառումներ)Ալեկանց, գյուղ Արևմտյան Հայաստանում, Էրզրումի վիլայեթի Սպերի գավառակում։ Գտնվում էր Ճորոխի հովտում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հարիսոն շրջան (Տեխաս)

Անվան այլ կիրառումների համար տե՛ս՝ Հարիսոն շրջան (այլ կիրառումներ)Հարիսոն շրջան (անգլ.՝ Harrison County), ԱՄՆ Տեխաս նահանգի 254 վարչական միավորներից մեկը։ Ընդհանուր տարածությունը 2.328 կմ² է։ 2009 թվականին բնակչության թիվը կազմում էր 64 795 մարդ։ ԱՄՆ-ի վիճակագրության բյուրոյի համաձայն 2010 թվականին բնակչությունը կազմում էր 65 631 մարդ։ Շրջկենտրոնն է Մարշալ (անգլ.՝ Marshall) բնակավայրը։ 


== Պատմություն ==
Հարիսոն շրջանը պաշտոնապես կազմավորվել է 1839 թվականին և վերակազմավորվել 1842 թվականին։ Իր անվանումը շրջանը ստացել է փաստաբան և Տեխասի հեղափոխական Ջոնաս Հարիսոնի պատվին։


== Աշխարհագրություն ==
ԱՄՆ վիճակագրության բյուրոյի տվյալներով Հարիսոն շրջանի ընդհանուր մակերեսը կազմում է 2370 կմ², որից 2300 կմ²-ն զբաղեցնում է ցամաքը, իսկ 41 կմ²-ն կամ 1,7 %-ը՝ ջրային տարածքները։


=== Հարևան շրջաններ ===
Մարիոն շրջան (հյուսիս)
Քադո շրջան (արևելք)
Փանոլա շրջան (հարավ)
Ռասկ շրջան (հարավ-արևմուտք)
Գրեգ շրջան (արևմուտք)
Ապշուր շրջան (հյուսիս-արևմուտք)


== Բնակչություն ==
2010 թվականի դրությամբ բնակչության թիվը կազմում էր 65 631 մարդ։ Բնակչության խտությունը կազմում էր 28 մարդ/կմ²։
Բնակչության թիվը 2000 թվականի դրությամբ կազմում էր 62 110 մարդ։ Առկա էր 23 087 տնային տնտեսություն և 16 945 ընտանիք։ Բնակչության խտությունը կազմում էր 27 մարդ/կմ²։ Հաշվվում էր 26 271 բնակելի շինություն՝ 11 շինություն/կմ² խտությամբ։ Ռասայական կազմը հետևյալն էր՝ սպիտակամորթներ - 71,35 %, սևամորթներ կամ աֆրոամերիկացիներ – 24,03 %, բնիկ ամերիկացիներ (հնդկացիներ) – 0,35 %, ասիացիներ – 0,31 %, խաղաղօվկիանոսյան կղզիների բնակիչներ – 0,04 %, այլ ռասաների ներկայացուցիչներ – 2,86 %, երկու կամ ավելի ռասաների ներկայացուցիչներ – 1,06 %: Իսպանախոսները կամ լատինոամերիկացիները կազմում են բնակչության 5,34 %-ը (անկախ ռասայից)։
Բնակչության տարիքային կազմը հետևյալն էր՝ 26,80 % - մինչև 18 տարեկան, 10,00 % - 18-24 տարեկան, 27,10 % - 25-44 տարեկան, 23,00 % - 45-64 տարեկան և 13,10 % - 65 և ավելի բարձր։ Շրջանի բնակչի միջին տարիքը 36 տարեկան է։ Յուրաքանչյուր 100 կնոջը բաժին է ընկնում 94,10 տղամարդ։ 18 տարեկանից բարձր յուրաքանչյուր 100 կնոջը բաժին է ընկնում 89,90 տղամարդ։
Բնակչության աճի դինամիկան ըստ տարեթվերի․


== Ծանոթագրություններ ==
Իտալիայի վարչապետ

Իտալիայի վարչապետ (իտալերեն՝ Presidente del Consiglio dei ministri della Repubblica Italiana), Իտալիայի Խորհրդարանական Հանրապետության կառավարության ղեկավարը, որը նշանակում է Հանրապետության նախագահի կողմից։ Վարչապետի առաջարկությամբ նախագահը նշանակում և պաշտոնից ազատում է կառավարության անդամներին և նրանց տեղակալներին։ Վարչապետը նշանակվում է խորհրդարանում ամենաշատ տեղեր ունեցող կուսակցության առաջնորդ։ Եթե կուսակցություններից ոչ մեկը մեծամասնություն չի կազմում, խորհրդարանում համեմատաբար շատ տեղեր ստացած կուսակցության ղեկավարը նախագահից հնարավորություն է ստանում կառավարություն ձևավորել, որը կունենա խորհրդարանի վստահությունը։
Իտալիայի Խորհրդարանական Հանրապետության սահմանադրության 92-96-րդ հոդվածները վերաբերվում են վարչապետի պարտականություններին, լիազորություններին և սահմանադրաիրավական կարգավիճակին։ Վարչապետի ինստիտուտը Իտալիայում հաստատվել է 1861 թվականի մարտի 17-ին՝ երկրի վերամիավորւմից հետո։ Այդ տարում նորաստեղծ Իտալիայի կառավարության ղեկավար է ընտրվում Կամիլլո Բենսո Կավուրը՝ վերամիավորման ժամանակաշրջանի պետական գործիչ և դիվանագետ, բուրժուականացող ազնվականության և չափավոր լիբերալ միապետական բուրժուազիայի գաղափարախոս ու առաջնորդ։
Իտալիայի վարչապետի պաշտոնը ներկայումս զբաղեցնում է Ջորջա Մելոնի։


== Ծանոթագրություններ ==


== Արտաքին հղումներ ==
Իտալիայի Հանրապետության վարչապետ
Իտալիայի կառավարության նախարարական կազմը(չաշխատող հղում)
Իժբուլյակ

Իժբուլյակ (ռուս.՝ Ижбуляк, բաշկիրերեն՝ Өсбүләк), գյուղ Ռուսաստանի, Բաշկորտոստան հանրապետության Ֆեոդորովսկի շրջանի կազմում։
Բնակչությունը 2009 թվականին գրանցված տվյալներով կազմում էր 469 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մարկ-Փոլ Գոսելար

Մարկ-Փոլ Գոսելար (անգլ.՝ Mark-Paul Gosselaar, մարտի 1, 1974(1974-03-01), Panorama City, Լոս Անջելես, Կալիֆոռնիա, ԱՄՆ), ամերիկյան հեռուստատեսային դերասան և մոդել, որն առավել հայտնի է NBC հեռուստաընկերության  թողարկած «Զանգերով փրկվածները» պատանեկան սիթքոմում խաղացած Զաք Մորիսի, ABC հեռուստաընկերության թողարկած «Նյու Յորքի ոստիկանություն» դրամայում խաղացած խուզարկու Ջոն Քլարկ կրտսերի և TNT-ի թողարկած «Ֆրանկլին և Բեշ» կատակերգությունում խաղացած Փիթեր Բեշի դերերով։


== Կարերիա ==
Մարկ-Փոլ Գոսելարը ծնվել է Լոս Անջելեսում և հինգ տարեկան հասակում սկսել է մոդելի կարիերան։ Մինչև 1986 թվականը հեռուստատեսությամբ դեբյուտ ունենալը, նկարահանվել է մի շարք գովազդային տեսահոլովակներում։ 1988 թվականին Disney Channel-ի թողարկած «Բարի լույս, միս Բլիս» սիթքոմում, որն առաջին եթերաշրջանից հետո փակվել է, ստացել է Զաք Մորիսի դերը։ Այնուամեյնանիվ պրոդյուսերները որոշում են, որ Գոսելարի կերպարով սերիալը կարող է հաջողություն գտնել և արագ հեռարձակում են «Զանգերով փրկվածները» սիթքոմը, որը  NBC-ով շարունակվել է մինչև 1993 թվականը և ծնունդ է տվել մի շարք հեռուստաֆիլմերի և երկու սփին օֆի։
Երբ 1994 թվականին փակվում է Գոսելարի շոուն, նա, ինչպես և պատանեկան շոույի շատ ուրիշ նախկին աստղեր, սկսում է նկարահանվել հեռուստատեսային և ցածր բյուջետային ֆիլմերում։ Նրա միակ հաջողված դերը եղել է 1998 թվականին «Մեռյալը քոլեջում» կատակերգությունում խաղացած դերը, որից հետո փորձել է զբաղվել չափահասների դերերով՝ նկարահանվելով երկու կարճատև գոյություն ունեցող սերիալներում։ 2001 թվականին Գոսելարը վերջապես գտել է կանոնավոր դեր ABC-ի «Նյու Յորքի ոստիկանությունը» ոստիկանական սերիալում, որտեղ նկարահանվել է մինչև դրա ավարտը՝ 2005 թվականը։ Հետագայում  կարիերան շարունակել է երկրորդական դերերում ABC հեռուստաընկերության «Կին-նախագահ» ոստիկանական դրամայում։ 2008-2009 թվականներին TNT-ի «Փաստաբանական փորձաշրջան» սերիալում խաղացել է գլախավոր դեր։ 2011-2014 թվականներին նա TNT-ի  ևս մեկ սերիալում՝«Ֆրանկլին և Բեշ» խաղացել է գլախավոր դեր։


== Անձնական կայնք ==
«Զանգերով փրկվածները» սիթքոմի նկարահանման տարբեր շրջաններում Գոսելարը հանդիպել է շոուի բոլոր երեք դերասանուհիների՝ Թիֆանի Թիսենի, Էլիզաբեթ Բերքլիի և Լարկ Վուրհիսի հետ։ 1996-2011 թվականներին ամուսնացած է եղել մոդել Լիզե Էն Ռասելի հետ, որից ունեցել է երկու երեխա։ 2012 թվականից նա ամուսնացել է գովազդային գործակալության տնօրեն Կատրիոնե Մակգինի հետ, իսկ 2013 թվականին ծնվել է նրանց երեխան։


== Ֆիլմագրություն ==


=== Հեռուստատեսություն ===


=== Ֆիլմեր ===


== Ծանոթագրություններ ==
Արլյանովո (գյուղ, Ալնաշսկի շրջան)

Արլյանովո (ռուս.՝ Арляново), գյուղ Ռուսաստանի Ուդմուրթական հանրապետության Ալնաշսկի շրջանի կազմում։
Բնակչությունը 2008 թվականին գրանցված տվյալներով կազմում էր 43 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լանա Ղողոբերիձե

Լանա Գոգոբերիձե (վրաց.՝ ლანა ღოღობერიძე, հոկտեմբերի 13, 1928(1928-10-13), Թիֆլիս, ԱԽՖՍՀ, ԽՍՀՄ), վրացի կինոռեժիսոր, քաղաքական գործիչ։ Վրացական ԽՍՀ ժողովրդական արտիստ (1979)։


== Կենսագրություն ==
1950 թվականին ավարտել է Թբիլիսիի պետական համալսարանի բանասիրության ֆակուլտետը, 1953 թվականին՝ Գերասիմովի անվան կինոմատոգրաֆիայի ինստիտուտի ռեժիսուրայի ֆակուլտետը (Սերգեյ Գերասիմովի և Տամարա Մակարովայի արվեստանոց)։
Կինոռեժիսուրա է դասավանդում Շոթա Ռուսթավելիի անվան թատրոնի և կինոյի պետական համալսարանում։ 1957 թվականից Վրացֆիլմ կինոստուդիայի ռեժիսոր է։
Գոգոբերիձեի արկածային և վավերագրական ֆիլմերն արժանացել են տարբեր միջազգային մրցանակների։ Նրա «Ցերեկը երկար է քան գիշերը» («Երկար գիշերվա օրը») ֆիլմը 1984 թվականին ներկայացվել է Կաննի կինոփառատոնում։ Նույն թվականին Գոգոբերիձեն եղել է Բեռլինի 34-րդ միջազգային կինոփառատոնի ժյուրիի անդամ։


== Քաղաքական գործունեություն ==
1992-1995 թվականներին ընտրվել է Վրաստանի խորհրդարանի պատգամավոր։ 2004 թվականին եղել է Վրաստանի դեսպանը Ֆրանսիայում։


== Ֆիլմեր ==
1961 - «Մեկ երկնքի տակ»
1965 - «Տեսնում եմ արևը»
1970 - «Սահմանագծեր»
1972 - «Երբ ծաղկեց նշենին»
1975 - «Իրարանցում»
1978 - «Մի քանի հարցազրույց անձնական հարցերով»
1984 - «Երկար գիշերվա օրը»
1986 - «Շրջանառություն»
1992 - «Վալս Պեչորեի վրա»


== Ընտանիք ==
1958 թվականին ամուսնացել է ճարտարապետ Վլադիմիր Ալեքսի-Մեսխիշվիլու հետ։ 
Ունի երկու դուստր։


== Գրականություն ==
Лана Гогоберидзе. К. Д. Церетели. 1987


== Ծանոթագրություններ ==


== Արտաքին հղումներ ==
Լանա Գոգոբերիձեի մասին imdb.com կայքում
Բրազիլիայի մայր տաճար

Բրազիլիայի մայր տաճար (պորտ.՝ Catedral Metropolitana Nossa Senhora Aparecida), կաթոլիկ տաճար Բրազիլիայում։ Կառուցված է մոդեռն ոճով հայտնի ճարտարապետ Օսկար Նիմեյերի նախագծով։
Տաճարը նախագծելիս Նիմեյերը ոգեշնչվել է Լիվերպուլի տաճարով։ Տաճարը կազմված է հիպերբոլոիդի տեսք ունեցող 16 սյուներից, որոնք երկինք ուղղված ձեռքեր են խորհրդանշում։ Սյուների մեջ եղած տարածությունը ծածկված է վիտրաժներով։ Ճարտարապետական յուրօրինակ լուծման շնորհիվ՝ տաճարի ներքին տարածությունը ողողված է լույսով։ Տեսողական ավելի լավ ազդեցության համար գլխավոր սրահ տանող գավիթը բավական երկար է և մութ։ Քանի որ Նիմեյերը աթեիստ է եղել, կաթոլիկ եկեղեցին երկար ժամանակ չի համաձայնել օծել տաճարը։ Սրահն ունի թույլ ակուստիկա, չկա օդափոխության համակարգ։ Քանի որ կառույցը գտնվում է արևոտ տեղանքում և գրեթե անպաշտպան է արևի ճառագայթներից, եկեղեցու ներսը շատ արագ է տաքանում։ Մայրաքաղաքի բոլոր գլխավոր կառույցներում նախատեսված վերանորոգման աշխատանքների շրջանակներում նախատեսված է վերացնել եկեղեցու այս թերությունները։
1988 թվականին Օսկար Նիմեյերը տաճարի նախագծի համար ստացել է Պրիցկերի ճարտարապետական մրցանակ։
2013 թվականի հուլիսի 25–ին Երիտասարդության համաշխարհային օրվա առթիվ Հռոմի պապ Ֆրանցիսկոսը այցելել է տաճար և պատարագ է մատուցել։


== Ծանոթագրություններ ==


== Տես նաև ==
Բրազիլիա
Օսկար Նիմեյեր


== Արտաքին հղումներ ==
Պրիցկերի ճարտարապետական մրցանակի կայք
Հիրանի Վարի

Հիրանի Վարի, գյուղ Արևմտյան Հայաստանում, Էրզրումի վիլայեթի Դերջանի գավառակում։


== Բնակչություն ==
Մեծ եղեռնի նախօրյակին ուներ 360 հայ բնակիչ։ Գյուղում բնակվում էին նաև քրդեր։


== Պատմամշակութային կառույցներ ==
Հիրանի Վարին ուներ հայկական եկեղեցի։


== Կրթություն ==
Գյուղն ուներ դպրոց։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Դաշուշենի պատմության և մշակույթի անշարժ հուշարձանների ցանկ (Ասկերանի շրջան)

Այս հոդվածը ներկայացնում է Արցախի Հանրապետության Ասկերանի շրջանի Դաշուշեն գյուղի պատմության և մշակույթի հուշարձանների ցանկը։ Ցանկում ներառված է ընդամենը 16 հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Լեոպոլդ Սուլերժիցկի

Լեոպոլդ Անտոնովիչ Սուլերժիցկի (սեպտեմբերի 15 (27), 1872, Ժիտոմիր, Ռուսական կայսրություն - դեկտեմբերի 17 (30), 1916, Մոսկվա, Ռուսական կայսրություն), ռուս ռեժիսոր, հասարակական և թատերական գործիչ, գրականագետ։ 1889-1894 թվականներին սովորել է Մոսկվայի գեղանկարչության, քանդակագործության և ճարտարապետության ուսումնարանում։ Հակակառավարական ճառի համար հեռացվել է ուսումնարանից, ծառայել որպես նավաստի։ Մտերմացել է Լև Տոլստոյին, ամբողջ կյանքում հետևել նրա բարոյագիտական ուսմունքին։ Ցարին գինծառայության երդում տալուց հրաժարվելու համար, 1896 թվականին աքսորվել է Կուշկա բերդը, վերադառնալուց հետո, Տոլստոյի հանձնարարությամբ, 1898 թվականին կազմակերպել ղուխոբորների գաղթը Կանադա։
1900 թվականին Մաքսիմ Գորկու և Ա․ Չեխովի միջոցով ծանոթացել է Մոսկվայի գեղարվեստական թատրոնի (ՄԳԹ) գործունեությանը, եղել Ստանիսլավսկու օգնականը։ 1905 թվականից հանդես է եկել որպես ռեժիսոր, մասնակցել Համսունի «Կյանքի դրաման» (1907), Մետեռլինկի «Կապույտ թռչուն» (1908), Շեքսպիրի «Համլետ» (1911) և այլ պիեսների բեմադրություններին։ Մոսկվայի գեղարվեստական թատրոնի առաջին ստուդիայի հիմնադիրներից և ղեկավարներից էր։ Սուլերժիցկին օժտված էր գեղարվեստական անբասիր ճաշակով, երաժշտականությամբ։ Նրա հետ աշխատել են նաև Գ․ Բուրջալովը, Ե․ Վախթանգովը, Ս․ Խաչատրյանը։


== Ծանոթագրություններ ==
Անգլիկան եկեղեցի

Անգլիկան եկեղեցի, բողոքական եկեղեցիներից մեկը։ Ծիսակատարությամբ և կազմակերպական սկզբունքներով ավելի մոտ է կաթոլիկականին, քան մյուս բողոքական եկեղեցիները։ Անգլիկան եկեղեցին Անգլիայի պետական եկեղեցին է։ Անգլիկան եկեղեցին ևս ընդունում է Աստվածաշունչը և չի մերժում Ս. Ավանդույթների դերը աստվածաշնչական ճշմարտությունները մեկնաբանելու գործում։ Ձևավորվել է 16-րդ դարում՝ Ռեֆորմացիայի շրջանում։ Անգլիկան եկեղեցու առաջնորդը թագավորն է, գահերեցը՝ Քենտրբերիի արքեպիսկոպոսը։ Ինքնուրույն Անգլիկան եկեղեցներ կան նաև Շոտլանդիայում, Ուելսում, Իռլանդիայում, ԱՄՆ-ում, Կանադայում, Ավստրալիայում և այլ երկրներում։ Անգլիկան եկեղեցին միավորում է շուրջ 30 մլն. հավատացյալների։


== Գրականություն ==
Անկլիքան եկեղեցի և Աանոր հնութիւնը, հաւատքը, քահանայական պաշտօնը և պաշտամունքը, ԿՊ, 1847
Անգլիկան եկեղեցի - Կրոնադարան
Սերու Լարգուի գավառ

Սերու Լարգուի գավառ (պորտ.՝ Microrregião de Cerro Largo), գավառ Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Սեարա նահանգի հյուսիսարևմտյան մարզը։ Բնակչությունը կազմում է 66 792 մարդ, ըստ 2005 թվականի տվյալների։ Տարածքը կազմում է 2250,194 կմ2։ Բնակչության խտությունը՝ 29,7 մարդ/կմ²։


== Վիճակագրություն ==
Համախառն ներքին արտադրանքը կազմել է 711 612 936,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 10 470,75 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,756։


== Գավառի կազմ ==
Գավառի կազմի մեջ են մտնում հետևյալ մունիցիպալիտետները.

Կայբատե
Սերու Լարգու
Գուարանի դաս Միսոյնս
Մատու Կեյմադու
Պորտու Շավեր
Ռոկի Գոնզալիս
Սալվադոր դաս Միսոյնս
Սետի դի Սետեմբրու
Սան Պաուլու դաս Միսոյնս
Սան Պեդրու դու Բուտիյա
Pornocrates

Pornocrates, La dame au cochon կամ Կինը խոզի հետ, բելգիացի նկարիչ-սիմվոլիստ Ֆելիսիեն Ռոպսի 1878 թվականին ստեղծած կտավը։ Գտնվում է Բելգիայի Նամյուրի Ֆելիսիեն Ռոպսի անվան քաղաքային թանգարանում։
Նամյուրում գտնվող աշխատանքն ունի 75 սմ բարձրություն, 48 սմ լայնություն, նյութը՝ գուաշ, ջրաներկ։ Կտավի վերարտադրությունները գտնվում են այլ թանգարանային հավաքածուներում, ինչպիսիք են Լոս Անջելեսի արվեստի քաղաքային թանգարանը, Արևմտյան արվեստի ազգային թանգարանը և Ամստերդամի պետական թանգարանը։


== Նկարագրություն ==
Pornocrates կտավը համարվում է Ռոպսի ամենահայտնի աշխատանքը։ Ռոպսը կտավը ստեղծել է 45 տարեկան հասակում, երբ Փարիզում բնակվում էր Լեոնտին և Օրելի Դյուլուք քույրերի հետ, ովքեր երկուսն էլ նրա սիրուհիներն էին և նրա երեխաների մայրերը։ Ստեղծագործության վերնագիրը թարգմանվում է «ապօրինի կենակցության թագավորությունը»։ Ըստ Ռոպսի մեկնաբանության նա կտավը ստեղծել է «գերտաք, տարբեր հոտերով լի բնակարանում, որտեղ ճավշիրի ու ալպիական մանուշակի բույրը դողէրոցք էին առաջացնում»։
Կտավում պատկերված կինը կուրտիզանուհի է, ով շնաթոկով տանում է խոզին։ Կինը գրեթե մերկ է, բացառությամբ երկար սև մետաքսե ձեռնոցների, աչքակապի, գլխարկի, սև կոշիկներ, զուգագուլպաների և մի շարք ոսկեգույն և կապույտ մետաքսե պարագաների, որոնք ավելի են ընդգծում նրա մերկությունը։ Ոսկե պոչով խոզի վերևում ճախրում են երեք թևավոր մանչուկներ։


== Ստեղծագործության նշանակությունը ==
Աշխատանքն ունի տարաբնույթ մեկնաբանություններ։ Կինը դիտվում է որպես իգական սեռի հզոր ներկայացուցիչ, ով առջևից տանում է խոզին, որը դիտվում է որպես տղամարդու կերպար։ Ոսկե պոչով խոզը դիտվում է իբրև ճոխության այլաբանություն կամ իբրև սատանիստական կենդանի։ Ռոպսն աշխատանքում ներկայացնում է իր ժամանակների կնոջ իր տեսլականը՝ ճակատագրական կին, ով հաստատակամ է, անխիղճ ու հրապուրիչ։

Կինը և խոզը քայլում են մարմարե հարթակի վրայով։ Պատի եզրազարդով պատկերված են արվեստի չորս այլաբանություններ՝ քանդակագործություն, երաժշտություն, գրականություն և նկարչություն, որոնք ստեղծված են հուսահատ տղամարդու պատկերով։ Գործը մեկնաբանվում է որպես Ռոպսի և նրա ժամանակակիցների անկումային արվեստում զգացմունքայնության և էրոտիզմի հաղթանակ ի հակադրություն ակադեմիզմի։


== Պատկերասրահ ==

		
		


== Ծանոթագրություններ ==
Դանիայի սպորտ

Սպորտը Դանիայում բազմազան է։ Ազգային սպորտը ֆուտբոլն է, առավել ուշագրավ արդյունքներն են այս ձևում վեց անգամ անընդմեջ Եվրոպայի առաջնության որակավորման փուլն անցնելն (1984-2004) և 1992 թ. առաջնությունում հաղթելն է։ Այլ էական նվաճումների թվում մտնում են հաղթանակը Կոնֆեդերացիաների գավաթում 1995 թվականին և 1998 աշխարհի առաջնության քառորդ եզրափակիչ հասնելը։
Վերջին տարիներին, Դանիան լավ հանդես է գալիս հեծանվավազքում, Բյարնե Ռիիսն հաղթեց 1996 թվականին Տուր դե Ֆրանսում և Մայքլ Ռասմուսենը հասավ Սարերի Թագավոր կարգավիճակի, 2005 և 2006 թթ.։ Այլ հանրաճանաչ մարզաձևերի մեջ մտնում են գոլֆը, թենիսը, որտեղ դանիացիները հաջող են հանդես գալիս, բադմինտոնն, հանդբոլը, սեղանի թենիսը և մարմնամարզության տարբեր ձևերը։ Այս վերը նշված բոլոր ձևերում Դանիան ունի աշխարհի կամ օլիմպիական մեդալակիր։
Հունվարի 2012 թ օրոք, հանդբոլի ազգային հավաքականը ներկայիս տիրող եվրոպական չեմպիոնն և Եվրոպայի առաջնության պատմությունում ամենից շատ մեդալներ նվաճած թիմն է ընդհանուր նվաճելով հինգ մեդալներ, որոնցից երկուսը ոսկե մեդալ (2008, 2012) և երեքը բրոնզե մեդալ (2002, 2004 և 2006 թ.)։
Դանիայի ազգային մարզադաշտը Պարկեն մարզադաշտն է։


== Ծանոթագրություններ ==
Ջունեյնեթ Ռիսլան

Ջունեյնեթ Ռիսլան (արաբ․՝ جنينة رسلان‎‎), քաղաք Սիրիայի Արաբական Հանրապետությունում։ Հանդիսանում է Տարտուսի մարզի Դուռեյքիշի գավառի համանուն շրջանի վարչական կենտրոնը։


== Աշխարհագրություն ==
Քաղաքը հայտնի է իր հանքային ջրերի աղբյուրներով, որոնք գտնվում են քաղաքի հարավային մասում։


== Բնակչություն ==
2004 թվականի տվյալներով՝ Ջունեյնեթ Ռիսլանում բնակվում էր 9846 մարդ, որոնց գերակշիռ մասը՝ ալավիներ։


== Ծանոթագրություններ ==
Յաանիմյաե (գյուղ, Մեռեմյաե շրջան)

Անվան այլ կիրառումների համար տե՛ս՝ ՅաանիմյաեՅաանիմյաե (էստ․՝ Jaanimäe), գյուղ Էստոնիայի Վիրումաա նահանգի Մեռեմյաե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կլիմտ (ֆիլմ)

Կլիմտ (անգլ.՝ Klimt), 2006 թվականին նկարահանված ավստրիական արտ-հաուս կենսագրական ֆիլմ` ավստրիացի սիմվոլիստ նկարիչ Գուստավ Կլիմտի մասին (1862–1918).: Ֆիլմի սցենարի հեղինակը և ռեժիսորը չիլիացի կինեմատոգրաֆիստ Ռաուլ Ռուիսն է, ֆիլմի սցենարի անգլերեն վերամշակումն արել է Գիլբերտ Ադերը։ Լուսանկարների ռեժիսորը Ռիկարդո Արոնովիչն է, երաժշտության հեղինակը` Ժորժ Արիագադան։ Գլխավոր դերը խաղում է Ջոն Մալկովիչը, ֆիլմում ներգրավված է նաև Սթիվեն Դիլեյնը։ Ֆիլմի երկու` 150 և 96 րոպեանոց տարբերակները ներկայացվել են 2006 թվականի Բեռլինի կինոփառատոնի ժամանակ։ Մի քանի ամիս անց ֆիլմը ցուցադրվել է Մոսկվայի միջազգային կինոյի 28-րդ փառատոնին, որտեղ այն առաջադրվել է երկու անվանակարգում` հաղթելով Russian Film Clubs Federation Award մրցանակը։


== Բովանդակություն ==
Գուստավ Կլիմտի կյանքի պատմությունը անկանոն շարքերով անցնում է նկարչի մտքում, երբ նա մահամերձ պառկած է Վիեննայի հիվանդանոցում և նրան այցելում է իր ընկերը` Էգոն Շիլեն (Նիկոլայ Կինսկի)։ Ֆիլմում ներկայացվում է Կլիմտի պլատոնական ընկերությունը Էմիլիա Ֆլյոգեի հետ (Վերոնիկա Ֆերես)։ Ֆիլմը հիմնականում կենտրոնացած է Կլիմտի և Լեա դե Կաստրոյի (Բերոուզ Սաֆրոն) հարաբերությունների վրա, սկսնակ պարուհու, ում հետ նրան ծանոթացրել է Ժորժ Մելիեսը։


== Կազմ ==
Ջոն Մալկովիչ` Գուստավ Կլիմտ
Վերոնիկա Ֆերես` Էմիլիա Ֆլյոգե
Սթիվեն Դիլեյն` քարտուղար
Բերոուզ Սաֆրոն` Լեա դե Կաստրո
Սանդրա Սեկարելի` Սերենա Լեդերեր
Նիկոլայ Կինսկի` Էգոն Շիլե
Ագլայա Սզիսզկովիչ` Միցցի
Փոլ Հիլթոն` Դյուկ Օկտավ
Աննեմարիե Դյուրինգեր` Աննա Ֆինսթեր Կլիմտ
Իրինա Վանկա` Բերտա Ցուկերկանդլ


== Քննադատություն ==
The Observer պարբերականի հեղինակ Ֆիլիպ Ֆրենչը ֆիլմը նկարագրել է որպես հաշվարկած առեղծվածային։ Կոսմո Լանդեսմանը The Sunday Times-ից ֆիլմը նկարագրել է որպես «սառը և հիմար»` անիմաստորեն բարդացված և նմանեցված Սթենլի Կուբրիկի «Լայն փակված աչքերով» ֆիլմին։
Rotten Tomatoes ագրեգատոր կայքում ֆիլմն ունի 32% վարկանիշ` ըստ 25 ակնարների, 5.04/10 միջին գնահատականով։ Metacritic կայքում ֆիլմն ունի 100-ից 44 միավոր` ըստ 7 ակնարկների։


== Ծանոթագրություններ ==


== Գրականություն ==
Stewart, Janet (2017); "Filming Vienna 1900: The poetics of cinema and the politics of ornament in Raúl Ruiz's Klimt" in Ignacio López-Vicuña, Andreea Marinescu (eds.) Raúl Ruiz's Cinema of Inquiry, Wayne State University Press, pp. 118–144.


== Արտաքին հղումներ ==
Կլիմտ(անգլ.) ֆիլմը Internet Movie Database կայքում
Թաշնորգեղ (գետակ)

Թաշնորգեղ, գետակ Հայկական լեռնաշխարհում, Ճորոխի ավազանում, Ճորոխ գետի աջ վտակը։ Սկիզբ է առնում Էշեքսրթի լեռներից, հոսում է Թաշնորգեղ գյուղի մոտով և միանում մայր գետին։


== Ծանոթագրություններ ==
Գուրգեն Բարձր

Գուրգեն Բարձր, լեռներ Փոքր Կովկաս լեռնահամակարգում, Ղարաբաղի բարձրավանդակում, վերջինիս հյուսիս-արևմտյան կողմում։


== Ծանոթագրություններ ==
Բենիկ վարդապետ

Բենիկ վարդապետ (Տեր-Դանիելյան Բենիկ Տեր-Ղևոնդի, 1864, Արագած, Էջմիածնի գավառ, Երևանի նահանգ, Կովկասի փոխարքայություն, Ռուսական կայսրություն - հունվարի 21, 1952(1952-01-21), Երևան, Հայկական ԽՍՀ, ԽՍՀՄ), հոգևոր-մշակութային գործիչ, Հայ Առաքելական եկեղեցու օծյալ վարդապետ (հետագայում հրաժարվել է հոգևոր կոչումից և կարգալույծ եղել), խմբագիր, Ապարանի հերոսամարտի մասնակից։


== Գործունեություն ==
1891 թ. ավարտել է Էջմիածնի Գևորգյան ճեմարանը և զբաղվել ուսուցչությամբ։ 1896 թ. մեկնել է Ռուսաստան և սովորել Նովոռոսիյսկի կայսերական համալսարանի պատմա-լեզվագրական ֆակուլտետում։ Վերադարձել է Կովկաս, պաշտոնավարել տարբեր դպրոցներում, միաժամանակ աշխատակցել «Արձագանք», «Լումա», «Տարազ» և այլ պարբերականներին։ Բանավիճային բնույթի հոդվածներ է տպագրել հայ եկեղեցու, հատկապես Էջմիածնի հոգևոր առաջնորդների դեմ։ Խորհրդային իշխանության տարիներին ապրել է Երևանում։ Խմբագրել է «Ազատ եկեղեցի» պարբերականը։ Մահացել է 1952 թ. հունվարի 21-ին։ Թաղվել է Արագած գյուղի գերեզմանոցում։ Ներկա գերեզմանաքարը պատվիրել է ՀՀ Ազգային ժողովի պատգամավոր Գոհար Ենոքյանը։


== Հրատարակել է ==
Տեղեկագիր։ 1900/1901 ուսումնական տարուայ։ Կարդացուած է 1901 թ. հունիսի 10-ին տարեկան հանդիսի ժամանակ։ Թիֆլիս, 1901 թ.։
Երուանդ վարդապետ Տ.-Մինասեան և հայոց եկեղեցու վերանորոգութեան խնդիրը։ Թիֆլիս, 1910 թ.։
Դիմում հայ քահանայությանը։
Թալանի վանք։Տեր-Դանիելյան, Բենիկ
Մոնտենո

Մոնտենո (ֆր.՝ Monthenault), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Լան-2 կանտոնի կազմի մեջ։ Համայնքի շրջանը՝ Լան։
Համայնքի INSEE կոդը 02508։


== Բնակչություն ==
2010 թվականի տվյալներով՝ համայնքի բնակչությունը կազմում է 120 մարդ։


== Տնտեսություն ==
2010 թվականին համայնքի 73 աշխատունակ (15-64 տարեկան) բնակիչներից 53-ը տնտեսապես ակտիվ էին, 20-ը՝ ոչ ակտիվ (ակտիվության ցուցանիշը կազմել 72,6%, 1999 թվականին եղել է 73,0%)։ 53 տնտեսապես ակտիվ բնակիչներից աշխատում էին 50-ը (33 տղամարդ և 17 կին), գործազուրկ էին 3 մարդ (2 տղամարդ 1 կին)։ 20 տնտեսապես ոչ ակտիվ բնակիչներից 3-ը եղել են աշակերտներ կամ ուսանողներ, 5-ը՝ թոշակառուներ, 12-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություն ==


== Արտաքին հղումներ ==
Վիճակագրության ազգային ինստիտուտ—Մոնտենո (ֆր.)
Մոնկլար (Ավերոնի գավառ)

Մոնկլար (ֆր.՝ Montclar), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 149 մարդ, բնակչության խտությունը` 11.64 մարդ/կմ²։ Բնակավայրը զբաղեցնում է 12.80 կմ² տարածք։


== Աշխարհագրություն ==
Գտնվում է Փարիզ քաղաքից 550 կմ հարավ, Թուլուզ քաղաքից` 105 կմ հյուսիս-արևելք, Ռոդեզ քաղաքից` 45 կմ հարավ։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 84 աշխատունակ (15-64 տարեկան)  բնակիչ, որոնցից ակտիվ էին 62-ը, իսկ ոչ ակտիվները` 22։ Ակտիվության ցուցանիշը կազմում է 73,8 %։ 62 աշխատունակ մարդկանցից աշխատել է 58 անձ (34 տղամարդ և 24 կին)։ Գործազուրկ են եղել 4 անձ (0 տղամարդ և 4 կին)։ 22 անաշխատունակներից 5-ը եղել են աշակերտներ կամ ուսանողներ, 11-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պիրվելի Մաիսի (Քեդայի շրջան)

Պիրվելի Մաիսի (վրաց.՝ პირველი მაისი), գյուղ Վրաստանում։ Գտնվում է Աջարիայի Ինքնավար Հանրապետության Քեդայի շրջանում։


== Դիրք ==
Գտնվում է ծովի մակարդակից 340 մետր բարձրության վրա։ Շրջկենտրոն Քեդայից 6 կմ հեռավորության վրա։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 525 մարդ։


== Ծանոթագրություններ ==
Քարոզգիրք (5029, Սիմեոն Երևանցի)

Քարոզգիրք, Սիմեոն Երևանցի (5029), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 5029 թվի տակ։ Ձեռագիրը գրվել է 1810 թվականին Հարություն Վանեցի գրիչի կողմից Վանում։ Ստացողը եղել է Ղազար վարդապետը։ Գրված է թղթի վրա, որը ունի 20.5x15 չափս։ Ձեռագիրը կազմված է 137 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարան գրչի՝ 5ա։


== Բովանդակություն ==
Նաև՝ Աղօթք պահպանութեան։


== Ծանոթագրություններ ==
Մարմարա (Հասանմսուրի գավառ)

Անվան այլ կիրառումների համար տե՛ս՝ Մարմարա (այլ կիրառումներ)Մարմարա, գյուղ Արևմտյան Հայաստանում, Խարբերդի վիլայեթի Հասանմսուրի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վխուտեմաս

Վխուտեմաս (ռուս.՝ Вхутемас, Высшие художественно-технические мастерские, Բարձրագույն գեղարվեստա-տեխնիկական արվեստանոցներ, դասընթացներ),  ուսումնական հաստատություն Մոսկվայում, որը ստեղծվել է 1920 թվականին՝ Առաջին և Երկրորդ պետական ազատ արվեստանոցների միավորման արդյունքում (նախկինում ձևավորված Ստրոգանովսկու գեղարվեստա-արդյունաբերական ուսումնարանի և Գեղանկարչության, քանդակագործության և ճարտարապետության ռուսական ակադեմիայի հիման վրա)։ 1926 թվականին վերակազմավորվել է որպես Վխուտեին (Լենինգրադի բարձրագույն գեղարվեստա-տեխնիկական ինստիտուտ)։


== Պատմություն ==
1918 թվականի աշնանը գեղարվեստական ​​կրթության համակարգի վերակազմավորման ընթացքում Կայսերական Ստրոգանովյան կենտրոնական գեղարվեստա-արդյունաբերական ուսումնարանի և Մոսկվայի գեղանկարչության, քանդակագործության և ճարտարապետության ուսումնարանի հիման վրա ձևավորվել են համապատասխանաբար Առաջին և Երկրորդ պետական ​​ազատ արվեստանոցները (ГСХМ): 1920 թվականի աշնանը Առաջին և Երկրորդ պետական ​​ազատ արվեստանոցները վերածվել են մեկ ուսումնական հաստատության՝ Վխուտեմաս-ի (Բարձրագույն գեղարվեստա-տեխնիկական արվեստանոցներ)։ Նոր ուսումնական հաստատությունում կազմավորվել են ութ ֆակուլտետներ՝ ճարտարապետության, արվեստի (գեղանկար, քանդակ) և արտադրության (տպագրություն, տեքստիլ, կերամիկա, փայտամշակում, մետաղական աշխատանքները)։ Ակադեմիական շենքերը գտնվել են Ռոժդեստվենսկա 11 և Մյասնիցկայա 21 հասցեներում։


== Ռեկտորներ ==
Ե. Վ. Ռավդել (1920-1923)
Վ. Ա. Ֆավորսկի (1923-1926)
Պ. Ի. Նովիցկի (1926, 1926-1930 թթ. Վխուտեին-ի ռեկտոր)


== Գրականություն ==
Жадова Л. А. ВХУТЕМАС - ВХУТЕИН. Страницы истории // Декоративное искусство СССР. - 1970. - № 11.
Хан-Магомедов С. О. ВХУТЕМАС. М.: Ладья, 2000. ISBN 5-7068-0085-5
Хан-Магомедов С. О. Сто шедевров советского архитектурного авангарда. - М.: Билингва, Едиториал УРСС, 2005. - 456 с. - ISBN 5-354-00892-1.
История промышленного дизайна, ВХУТЕМАС
Хан-Магомедов С. О. Архитектура советского авангарда: Книга 1: Проблемы формообразования. Мастера и течения. - М.: Стройиздат, 1996. - 709 с. - ISBN 5-274-02045-3.


== Ծանոթագրություններ ==


== Արտաքին հղումներ ==
ВХУТЕМАС на сайте ARTRU.INFO Archived 2009-03-24 at the Wayback Machine.
Title (ալբոմ, Մեգան Թրեյնոր)

Title - երգչուհի Մեգան Թրեյնորի դեբյուտային ստուդիական ալբոմը, որը թողարկվել է 2015 թվականի հունվարի 13-ին։ Ալբոմի առաջին սինգլը եղել «All About That Bass»-ը, որը հետագայում գլխավորել է ԱՄՆ-ի, Ավտրալիայի, Կանադայի, Մեծ Բրիտանիայի և մի շարք այլ երկրների հիթ-շքերթները, և առաջադրվել է «Գրեմմի» մրցանակաբաշխության 2 անվանակարգերում («Տարվա ձայնագրություն» և «Տարվա երգ»)։ Երկրորդ սինգլը «Lips Are Movin» երգն էր։
Նախապես պատվիրողների համար ալբոմը հասանելի է iTunes-ում 2014 թվականի հոկտեմբերի 20-ից։ Նախնական պատվիրված ալբումների մեջ կային բոլոր տրեկները Title մինի-ալբոմի հետ և մեկ օր առաջ թողարկված «Lips Are Movin» սինլգը։ ԱՄՆ-ում և Կանադայում ալբոմը թողարկվել է 2015 թվականի հունվարի 13-ից։


== Սինգլեր ==
Ալբոմի առաջին սինգլը՝ «All About That Bass», դրվել է վաճառքի 2014 թվականի հունիսի 2-ից։ Երգը գլխավոր է  Billboard Hot 100 հիթ-շքերթը, ինչպես նաև Ավստրալիայի Ավստրիայի, Կանադայի, Դանիայի, Նոր Զելանդիայի  Մեծ Բրիտանիայի աղյուսակները։ 2014 թվականի հոկտեմբերի 21-ին դրվել է վաճառքի ալբոմի երկրորդ սինգլը՝ «Lips Are Movin»-ը։


== Երգերի ցանկ ==


== Ծանոթագրություններ ==
Ուլիտկա (Նեմոնինկայի վտակ)

Ուլիտկա (ռուս.՝ Улитка), գետ Ռուսաստանում, հոսում է Կալինինգրադի մարզում և Սլավսկի շրջանում։ Գետաբերանը տեղակայված է Նեմոնինկա գետի ձախ ափին 16 կմ հեռավորության վրա։ Գետի երկարությունը 15 կմ է, ավազանի տարածքը 51,6 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Բալթիկ ծովի ավազանն է Կալինինգրադի մարզում՝ առանց Նեման և Պրեգոլյա գետերի, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000312104300009681
Հիդրոլոգիական ուսումնասիրությունների կոդը - 104300968
Ավազանի կոդը - 01.01.00.003
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սանոտ Արծրունի

Սանոտ Արծրունի (ծնված՝ Սանոտ Բագրատունի, ծննդյան և մահվան թվականներն անհայտ, 1-ին դար), Արծրունյաց իշխանուհի, Մեծ Հայքի արքա Սանատրուկի դայակը, Աշոտ Արծրունու մայրը, Բյուրատ Բագրատունու քույրը, Խուրեն Արծրունու ամուսինը, Բագրատունիների նախարարական տոհմից։


== Կենսագրություն ==
Խուրեն Արծրունու կինը և Բյուրատ Բագրատունու քույրը` Սանոտը, որը Աբգար թագավորի քրոջ՝ Ավդեի որդու՝ Սանատրուկի դայակն էր, ձմռանը դեպի Հայաստան ճանապարհորդելիս բքարգել է լինում Կորդվաց լեռներում։ Ըստ Մովսես Խորենացու նրանց որոնող մարդկանց հետ եղել է սպիտակ շուն, որն էլ, պատահել է երեխային և դայակին։ Այս պատճառով էլ Ավդեի որդին կոչվել է Սանատրուկ, անունը դայակից ստանալով, իբրև թե Սանոտի տված։


== Աղբյուրներ ==
«Հայոց անձնանունների բառարան», Հրաչյա Աճառյան, Հատոր 4, Ցուցակ 1, Էջ 396
«Հայոց Պատմություն», Մովսես Խորենացի, 1961, Երևան, Բ. Լզ (Էջ 193)
«Պատմություն», Մխիթար Անեցի, 1879, Ս. Պետերբուրգ, ի. (էջ 29)
Իվան Պուշչին

Իվան Իվանովիչ Պուշչին (ռուս.՝ Ива́н Ива́нович Пу́щин, մայիսի 15, 1798(1798-05-15), Մոսկվա, Ռուսական կայսրություն - ապրիլի 15, 1859(1859-04-15), Bronnitsky Uyezd, Մոսկվայի մարզ, Ռուսական կայսրություն), դեկաբրիստ Իվան Պետրովիչ Պուշչինի որդին։ 
Դատապարտվելով դեկաբրիստների գործով՝ 1826 թվականի վերջին ուղարկվել է Կովկասյան առանձին կորպուս, որի կազմում մասնակցել է 1826-1828 թվականների ռուս-պարսկական պատերազմին, Արևելյան Հայաստանի տարածքում ծավալված բոլոր կարևոր ռազմական գործողություններին, հատկապես Սարդարապատի և Երևանի ազատագրմանը։ Մասնակցել է նաև 1828-1829 թվականների ռուս-թուրքական պատերազմին, աչքի ընկել Կարսի բերդի գրավման ժամանակ։ Մերձավոր կապերի մեջ է եղել Ներսես Աշտարակեցու, Հարություն Ալամդարյանի և այլ հայ գործիչների հետ։ Եղել է Ալեքսանդր Պուշկինի մտերիմ ընկերը և դասընկերը։


== Ծանոթագրություններ ==
Ժունդիանիի գավառ

Ժունդիանիի  (պորտ.՝ Microrregião de Jundiaí) գավառ Բրազիլիայում, մտնում է Սան Պաուլու նահանգի մեջ։ Մտնում է Բաուրու մարզի մեջ։ Բնակչությունը կազմում է 597 997 մարդ 2005 թվականի տվյալով։ Զբաղեցված տարածքը 802,509  կմ²։ Բնակչության խտությունը 745,2  մարդ/կմ²։


== Վիճակագրություն ==
Համախառն ներքին արտադրանքը կազմել է 15 126 834 000,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 25 742,00 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,833։


== Գավառի կազմ ==
Գավառի կազմի մեջ են մտնում հետևյալ համայնքները.

Իտուպևա
Լովերյա
Վարզեա Պաուլիստա
7

Այս հոդվածը 7 թվականի մասին է։ Տես նաև 7 թվի մասին հոդվածը։
7 թվական, ոչ նահանջ տարի, որն, ըստ Գրիգորյան օրացույցի, սկսվում է երկուշաբթի օրը։ Այն մեր թվարկության 7-րդ տարին է, 1-ին հազարամյակի 7-րդ տարին, 1-ին դարի 7-րդ տարին, 1-ին դարի 1-ին տասնամյակի 7-րդ տարին։


== Դեպքեր ==


== Ծնունդներ ==


== Մահեր ==
Գյումրուչայ

Գյումրուչայ, Կյումրու-չայ, գետակ Կիլիկիայում, Սարոսի ավազանում, Կզըլջը գետի վտակը։ Երբեմն նույնացվում է վերջինիսվերիբժն հոսանքին։


== Ծանոթագրություններ ==
Զազերկի (այլ կիրառումներ)

Զազերկի, կարող է վերաբերել՝

Զազերկի - գյուղ Ուկրաինայի Սումիի մարզի Կրոլևեցի շրջանում
Զազերկի - գյուղ Ռուսաստանի Սմոլենսկի մարզի Սիչովսկի շրջանի կազմում
Ժողովածու (3156)

Ժողովածու  (3156), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3156 թվի տակ։ Ձեռագիրը գրվել է 18-րդ դարում ։ Գրված է թղթի վրա, որը ունի 20,8X15,7 չափս։ Ձեռագիրը կազմված է 228 թերթից։ Գրված է երկսյուն, նոտրգրով։ Ունի տերունական, կիսախորան և լուսանցազարդ մանրանկարներ։ Կազմը` կաշեպատ տախտակ դրոշմազարդ։


== Բովանդակություն ==
Սեբերիանոսի Ճառք,
Յովհաննես Դամասկացւոյ Համառօտեալ ուղղափառ հաւատոյ։


== Ծանոթագրություններ ==
Նուկլեոպրոտեիդներ

Նուկլեոպրոտեիդներ , նուկլեինաթթուների և սպիտակուցների կոմպլեքս միացություններ։ Նուկլեոպրոտեիդներ, ազոտային հիմքի մնացորդից և ածխաջրից՝ ռիբոզից (ռիբոնոլկլեոզիդներ) կամ դեզօքսիռիբոզից (դեզօքսիռիբոնուկլեոզիդներ) կազմված միացություններ են։ Նուկլեոպրոտեիդներ կարելի է դիտել որպես նուկլեոպրոտեիդներից ֆոսֆորական թթվի մնացորդի անջատման արդյունք։


== Նուկլեոպրոտեիդների մոլեկուլի կառուցվածքը ==
Նուկլեոպրոտեիդների մոլեկուլներում ածխաջրի առաջին ածխածնային ատոմը P-գլիկոզիդային կապով միացած է պուրինային կամ պիրիմիդինային հիմքի ազոտին։ Նուկլեոպրոտեիդներ ազատ վիճակում փոքր քանակությամբ պարունակվում են տարբեր կենսաբանական օբյեկտներում։ Բնական նուկլեոպրոտեիդների հիմնական զանգվածը մտնում է նուկլեոտիդների և նուկլեինաթթուների կագմությաև մեջ։ Լայնորեն տարածված են բնության մեջ։ Ըստ նուկլեոպրոտեիդների կազմության մեջ մտնող նուկլեինաթթվի բնույթի, տարբերում են

ռիբոնուկլեոպրոտեիդներ (ՌՆՊ)
դեզօքսիռիբոնուկլեոպրոտեիդներ(ԴՆՊ)։ԴՆՊ կազմում են բոլոր բջիջների կորիզի ժառանգական նյութի՝ քրոմատինի հիմքը, պարունակվում են նաև սպերմնատոզոիդների գլխիկներում։


== ԴՆՊ-ի սպիտակուցային բաղադրիչները ==
ԴՆՊ-ի սպիտակուցային բաղադրիչները գլխավորապես հիմնային սպիտակուցներն են՝ հիստոնները, իսկ որոշ կենդանիների (հիմնականում ձկների և թռչունների) սպերմատոզոիդներում առկա են ավելի փոքր մոլեկուլ ունեցող սպիտակուցները՝ պրոտամինները։ Չեզոք միջավայրում ունեցած մեծ դրական լիցքի շնորհիվ դրանք ուժեղ էլեկտրաստատիկ փոխազդեցության մեջ են մտնում բացասական լիցքավորված նուկլեինաթթուների հետ։ Ենթադրում են, որ ԴՆՊ-ում հանդիպող մյուս սպիտակուցները կարգավորիչ դեր ունեն ինֆորմացիոն ռիբոնուկլեինաթթվի սինթեզում։ ՌՆՊ-ից են բաղկացած ռիբոսոմները, ինֆորմոսոմները, բազմաթիվ վիրուսներ։
Ժողովածու (2342)

Ժողովածու (2342), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2342 թվի տակ։ Ձեռագիրը գրվել է 18-րդ դարում Սիմեոն գրիչի կողմից։ Գրված է թղթի վրա, որը ունի 16,2X10,3 չափս։ Ձեռագիրը կազմված է 325 թերթից։ Գրված է միասյուն, նոտրգրով։ Ունի կիսախորան, լուսանացազարդ մանրանկարներ։ Կազմը` կաշվեպատ տախտակ դրոշմազարդ, աստառը՝ շերտազարդ կտավ։ Հիշատակարաններ՝ 254բ, 317բ, կնիք՝ 3ա (Միքայել վարդապետ)։


== Բովանդակություն ==
Սիմ․ Զուղաեյցւոյ Քերականութիւն, Տրամաբանութիւն։
Բառք քերականի։
Պարփիւրի Ներածութիւն Ստորոգութեանցն Արիստոսէլի։
Արիստոտէլի Ստորոգութիւնք, Պերի արմենիաս, Յաղագս առաքինութեանց։
Համառօտ լուծմունք Ժ ստորոգութեանցն Արիստոտէլի։
Դիոն․ Թրակացւոյ Արուեստ քերականութեան։
Գր․ Տաթևացւոյ Համառօտ տեսութիւն ի գիրս Պորփիւրի։
Յաղադս բնութեան։
Վասն անձին։
Քանակին Թ-րդ պրակին լուծմունք է (տիեզերագիտական)։


== Ծանոթագրություններ ==
Սեննայա (Վալույի վտակ)

Անվան այլ կիրառումների համար տե՛ս՝ Սեննայա (այլ կիրառումներ)
Սեննայա (Վալույի վտակ) (ռուս.՝ Козинка), գետ Ռուսաստանում, հոսում է Սեննայա (Վալույի վտակ) մարզում։ Գետաբերանը տեղակայված է Վալու գետի աջ ափին 34 կմ հեռավորության վրա։ Գետի երկարությունը 18 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 05010400312107000012018
Հիդրոլոգիական ուսումնասիրությունների կոդը - 107001201
Ավազանի կոդը - 05.01.04.003
Հիդրոլոգիական ուսումնասիրությունների հատորի համարը - 07
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սերգեևկա (այլ կիրառումներ)

Սերգեևկա, կարող է վերաբերել՝

Սերգեևկա - գյուղ, Ուկրաինայի Դոնեցկի մարզի Կրասնոարմեյսկիում
Սերգեևկա - գյուղ, Ուկրաինայի Դոնեցկի մարզի Կրասնոարմեյսկիում
Սերգեևկա - գյուղ, Ուկրաինայի Դոնեցկի մարզի Սլավյանսկիում
Սերգեևկա - գյուղ, Ուկրաինայի Դոնեցկի մարզի Վոլոդարսկիում
Սերգեևկա - գյուղ, Ուկրաինայի Ժիտոմիրի մարզի Եմելչևի շրջանում
Սերգեևկա - գյուղ, Ուկրաինայի Խարկովի մարզի Լոզովայայի շրջանում
Սերգեևկա - գյուղ, Ուկրաինայի Խարկովի մարզի Կրասնոկուտի շրջանում
Սերգեևկա - գյուղ, Ուկրաինայի Խարկովի մարզի Շևչենկոյի շրջանում
Սերգեևկա - գյուղ, Ուկրաինայի Խմելնիցկիի մարզի Վոլոչիսկի շրջանում
Սերգեևկա - գյուղ, Ուկրաինայի Կիրովոգրադի մարզի Ուլյանովսկի շրջանում
Սերգեևկա - գյուղ, Ուկրաինայի Նիկոլաևի մարզի Բերեզնեգովատոեի շրջանում
Սերգեևկա - գյուղ, Ուկրաինայի Նիկոլաևի մարզի Բրատսկոեի շրջանում
Սերգեևկա - գյուղ, Ուկրաինայի Նիկոլաևի մարզի Կազանկայի շրջանում
Սերգեևկա - գյուղ, Ուկրաինայի Սումիի մարզի Բելոպոլիեի շրջանում
Սերգեևկա - գյուղ, Ուկրաինայի Վոլինի մարզի Գորոխովի շրջանում
Սերգեևկա - գյուղ Ռուսաստանի Ռոստովի մարզի Կաշարսկի շրջանում
Սերգեևկա - գյուղ (խուտոր) Ռուսաստանի Դաշնության Ռոստովի մարզի Միլլերովսկի շրջանում
Սերգեևկա - գյուղ Ռուսաստանի Ռոստովի մարզի Տարասովսկի շրջանում
Քրաֆտիսրիդ

Քրաֆտիսրիդ  (գերմ.՝ Kraftisried), կոմունա Գերմանիայի Բավարիա երկրամասում։
Ենթարկվում է Շվաբիա վարչական շրջանին։ Գտնվում է Արևելյան Ալգոյ շրջանի կազմում։ Բնակչությունը կազմում է 745 մարդ (ըստ 2010 թվականի դեկտեմբերի 31-ի)։ Տարածքը կազմում է 16,22 կմ²։ Պաշտոնական կոդ՝ 09 7 77 144։


== Ծանոթագրություններ ==


== Արտաքին հղումներ ==
Պաշտոնական կայք
Աղաբալա Աբդուլլաև

Աղաբալա Մամեդբակիր օկլի Աբդուլլաև (ադրբ.՝ Ağabala Məmmədbağır oğlu Abdullayev, 1910, Çərəli, Զանգեզուրի գավառ, Ելիզավետպոլի նահանգ, Կովկասի փոխարքայություն, Ռուսական կայսրություն - հոկտեմբերի 10, 1976(1976-10-10), Ֆիզուլիի շրջան, Ադրբեջանական ԽՍՀ, ԽՍՀՄ), ադրբեջանցի խանենդե ։


== Կենսագրություն ==
Աղաբալա Աբդուլլաևը ծնվել է 1910 թվականին Չարալի գյուղում։ 12 տարեկան հասակում նա ընդունվել է Ֆիզուլիի գյուղական երիտասարդական դպրոցի առաջին դասարան։ 1927 թվականին նա հանդիպել է Բյուլ-բյուլին։ Բյուլբուլին դուր եկավ Ագաբալա Աբդուլաևի ձայնը։ Ա.Աբդուլլաևը, ով ներգրավված է ստեղծագործական խմբերի կազմում, սկսել է կատարել էպիզոդիկ դերեր երգչախմբում և ներկայացումներում։
1933 թվականին նա հանդիպել է Սեյիդ Շուշինսկուն։ Սեյիդ Շուշինսկու առաջարկով սկսել է աշխատել որպես ակումբի ղեկավար։ Նա այստեղ աշխատել է մինչև 1937 թվականը։
Աղաբալա Աբդուլլաևը մահացել է 1976 թվականի հոկտեմբերի 10-ին։


== Ստեղծագործություններ ==
Աղաբալա Աբդուլլաևի երգացանկում հատուկ տեղ են զբաղեցնում «Մահու-հինդի», «Ռաստ», «Սեգախ-Զաբուր», «Արազբարը», «Շուռ», «Ղարաբաղյան շիքյաստե» և այլ մուղամներ։
Աղաբալա Աբդուլլաևը տարբեր դերերն է խաղացել «Կարյագին» ակումբի բեմում։ Առավել հիշարժան դերը Քերամի հայրն է Ասլի և Քյարամ օպերայում։
1933-1937 թվականներին Ա.Աբդուլլաևը խաղացել է Մեջնունի հայրը «Լեյլիում և Մաջնուն»ում, Քյարամի հայրը «Ասլի և Քյարամ»ում, Գարիբը «Աշուղ Գարիբ»ում և Սուլեյմանը «Արշին մալ ալան» օպերայում։


== Ծանոթագրություններ ==
Բոա Վիաժեն (Սեարա)

Բոա Վիաժեն (պորտ.՝ Boa Viagem), համայնք Բրազիլիայում՝ Սեարա նահանգի կազմում։ Գտնվում է Սեարա նահանգի Հարավ-կենտրոնական մարզում։ Մտնում է Սերտան դի Կիշերամոբին գավառի կազմի մեջ։ Բնակչությունը կազմում է 52 071 մարդ՝ 2006 թվականի տվյալներով։ Գրավում է 2 836,774 կմ2 տարածք։ Բնակչության խտությունը՝ 18,4 մարդ/կմ²։


== Պատմություն ==
Քաղաքը հիմնադրել է 1936 թվականանին։


== Վիճակագրություն ==
Համախառն ներքին արդյունքը, 2004 թվականի դրությամբ, կազմում է՝ 66.957.000,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2004 թվականի դրությամբ, կազմում է՝ 1.299,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,611 (տվյալները ՄԱԿ-ի զարգացման ծրագրի)


== Աշխարհագրություն ==
Կլիման տարածքում կիսաանապատային է։
Արծվի ձագը

«Արծվի ձագը», 1968 թվականի խորհրդային մուլտիպլիկացիոն ֆիլմ, որը ստեղծվել է ռեժիսոր Վիտոլդ Բորդզիլովսկու կողմից։
Ստեղծվել է կոմպոզիտոր Վիկտոր Բելիի «Արծվի ձագը» խորհրդային երգի մոտիվներով, խոսքերի հեղինակը Յակով Շվեդովն է։ Երգը պատմում է Քաղաքացիական պատերազմի երիտասարդ կոմերիտական-հերոսի մասին։


== Սյուժե ==


== Հեղինակներ ==


== Վերաթողարկում ==
1990-ական թվականներին Ռուսաստանում VHS ձևաչափով թողարկվել է «Սոյուզ Վիդեո» ընկերության կողմից` խորհրդային լավագույն մուլտֆիլմերի հավաքածուում։ 2000-ականներին VHS ձևաչափով հրատարակվել է նույն ստուդիայյի կողմից` «Պիոներների երկիր» հավաքածուում` Կարմիր փողկապների արկածները», «Հեքիաթ Մալչիշ-Կիբալչիշի մասին», «Պիոների ջութակը», «Երգ երիտասարդ թմբուկահարի մասին» և «Ավրորա» մուլտֆիլմերի հետ։


== Ծանոթագրություններ ==


== Գրականություն ==
Фильмы-сказки: сценарии рисованных фильмов. Выпуск 10. — М.: Искусство, 1972. — 222 с. — 65 000 экз. . (1974 — второе издание — тираж 50 000 экз.)Содержание: Ливанов В. «Самый, самый, самый, самый», Витензон, «Орлёнок», Бенашвили Н. «Три соседа», Яковлев Ю. «Умка», Сутеев В. «Мы ищем кляксу», Кумма А. Рунге С. «Шайбу! Шайбу!», Хайдаров А. «Почему у ласточки хвост рожками», Эрдман Н. «Самый главный», Куповых В. «Никита Кожемяка», Куценко С. «Про полосатого слонёнка», Дриз О. «Почему у петуха короткие штаны», Хитрук Ф. «Каникулы Бонифация», Капнинский В. «Лиса, медведь и мотоцикл с коляской», Вольпин М. «Капризная принцесса»


== Արտաքին հղումներ ==
Орлёнок մուլտֆիլմը «Անիմատոր.ռու» կայքում
Դամգան

Դամգան  (պարսկերեն՝ دامغان), քաղաք Իրանի հյուսիսում՝ Սեմնանի նահանգում։ Դամգան շահրեստանի վարչական կենտրոնը։ Գտնվում է Թեհրանից 342 կմ հեռավորության վրա՝ Մաշհադ մայրուղու վրա։ Հայտնի է շատ բարակ պատիճով պիստակի և նուշի առևտրով։   
Միջնադարում այն եղել է տարածաշրջանի կարևոր քաղաքը՝ Քումիս (Qumis կամ Qoomes) գավառի մայրաքաղաքը։ Դրանով է անցել Մետաքսի ճանապարհը, որը 1723 թվականին ավերվել է աֆղանների կողմից։ Աղետը վերապրած որոշ մարդիկ նշել են, որ քաղաքում եղել է խոշոր ճարտարապետական հուշարձան՝ Թարիհանե տաճարը (պարսկերեն՝ پرستشگاه تاریخانه), որը նաև անվանել են Թարիհանե մզկիթ (պարսկերեն՝ مسجد تاریخانه)։ Տաճարն առանձնանում էր հսկայական սյուներով և փայտե փորագրված որմնանկարներով, ինչպես նաև 11-րդ դարի երկու մինարեթներով։ Քաղաքից ոչ հեռու գտնվում են հին հունական պոլիսի՝ Հեկատոմփլոսի (անգլ.՝ Hecatompylos, հուն․՝ Ἑκατόμπυλος) մնացորդները։ Դամգանի արևմտյան մասում գտնվում են խոշոր քառակուսի կառույցի ավերակներ՝ միջնաբերդ՝ փոքր սպիտակ շինություններով, որը կոչվում է Մոլուդ Խանե (Molud Khaneh), ինչը նշանակում է «ծննդյան տուն»։ Այստեղ 1772 թվականին ծնվել է Ֆեթհ Ալի շահը։ Թարի Խանեն թերևս ամենահին մզկիթն է Իրանի տարածքում։


== Բնակչություն ==
Բնակչությունը՝ 59 106 մարդ (2016) կամ 15 849 ընտանիք։ Ազգային կազմում գերակշռում են պարսիկները, իսկ դավանանքայինում՝ շիիթ մահմեդականները։ 


== Հայտնի մարդիկ ==
Ֆեթհ Ալի շահ
Երկաթյա շեյխ
Մանուչեհրի


== Բարձրագույն կրթություն ==
Դամգանի համալսարան
Դամգանի իսլամական համալսարան


== Ծանոթագրություններ ==
UTC-8

UTC-8, ժամային գոտի, որը օգտագործվում է հետևյալ տարածքներում և պետություններում՝


== Ամբողջ տարվա ընցացքում ==
 Փիթքերն կղզիներ (Մեծ Բրիտանիա)
 Կանադա՝ Հյուսիս-Արևմտյան տարածքներ՝Թունգստեն ավան Ֆրանսիա Կլիպերթոն (Ֆրանսիա)


== Ձմեռը Հյուսիսային կիսագնդում ==
 Կանադա՝ Բրիտանական Կոլումբիա (մեծամասնությունը)
 Յուկոն Մեքսիկա՝ Ներքին Կալիֆորնիա ԱՄՆ (մասմաբ)՝ Այդահո (հյուսիսային մասը)
 Վաշինգտոն
 Կալիֆոռնիա
 Նևադա (մեծամասնությունը)
 Օրեգոն (մեծամասնությունը)


== Ամառը Հյուսիսային կիսագնդում ==
 ԱՄՆ՝ Ալյասկա (բացի Ալեության կղզիները)


== Արտաքին հղումներ ==
Քաղաքները UTC−8 գոտում